न कोई रस्‍सी और न कोई सहारा, हैरी पॉटर की तरह झाड़ू के साथ उड़ता दिखा शख्‍स, देखें VIDEO  
बिना किसी सहारे आसानी से झाड़ू के डंडे पर उड़ रहा है शख्स
सोशल मीडिया पर वायरल हो रहा वीडियो
वीडियो को देख लोगों  ने कहा- 'बचपन का सपना सच हो गया'.
अगर आप भी हैरी पॉटर (Harry Potter) के फैन हैं तो आपने भी अपने बचपन में उन्हें फिल्मों में झाड़ू के डंडे पर उड़ते हुए देखा होगा. झाड़ू के डंडे पर हैरी पॉटर को उड़ते हुए देख कर आपने भी कभी न कभी अपने घर में ये जरूर ट्राय किया होगा लेकिन झाड़ू कभी उड़ा नहीं. हालांकि, हाल ही में इंस्टाग्राम पर एक वीडियो सामने आया है, जिसमें एक शख्स आसानी से झाड़ू के डंडे पर बिना किसी रस्सी के सहारे आराम से उड़ता हुआ नजर आ रहा है. 
डेली मेल की एक रिपोर्ट के मुताबिक कैलीफॉर्निया में रहने वाले 29 साल के जादूगर ज़ैक किंग अपने झाड़ू को उड़ाने में सफल रहे. इंटरनेट पर वायरल हो रहे वीडियो में ज़ैक, ग्राईफिंडर की तरह कपड़े पहने हुए नजर आ रहे हैं और अपने झाड़ू के डंडे पर मजे से हवा में उड़ते हुए दिखाई दे रहे हैं. बता दें, वह किसी रस्सी या फिर किसी अन्य सहारे से नहीं बल्कि खुद ही हैरी पॉटर की तरह उड़ रहा है. 
हालांकि, वीडियो के खत्म होते वक्त ज़ैक ने इसका राज खोल दिया. उन्होंने बताया कि वह किस तरह से उड़ रहे थे. ज़ैक वीडियो में जैसे ही कैमरा के सामने आते हैं तो वह बताते हैं कि उन्होंने किस तरह से इसे हवा में उड़ाया. दरअसल, ज़ैक अपने हाथ में एक शीशा पकड़े हुए हैं, जिसपर एक नकली पैर लटका हुआ है और पीछे की तरफ से शीशे को काले रंग के कपड़े से ढका हुआ है और वह खुद इसके पीछे एक स्केटबोर्ड पर खड़े हैं. 
They rejected my application to Hogwarts but I still found a way to be a wizard. #illusion #magic #harrypotter
A post shared by  Zach King (@zachking) on Dec 9, 2019 at 10:19am PST
दूर से देखने पर आपको ऐसा नहीं लगेगा कि ज़ैक ने अपने हाथ में शीशा पकड़ रखा है. इस वीडियो को देखने के बाद कई लोगों के अलग-अलग रिएक्शन आए. वहीं कुछ ने कहा कि इस वीडियो को देख कर लगा कि सपना सच हो गया.